EKL-yhdistysten ja piirien puheenjohtajat

**KURSSITUNTIEN HAKU**

**Syksy 2019**

EKL:n yhdistykset ja piirijärjestöt voivat hakea TSL-opintokeskuksen välittämää valtion taloudellista tukea kurssitoiminnalleen. Vuoden 2019 tuki haetaan näiden ohjeiden mukaisesti Eläkkeensaajien Keskusliitosta.

Hakuaika **Haku syksyn 2019 kurssitoimintaa varten alkaa 1.4.2019 ja päättyy 12.5.2019.** Myöhässä tulleita hakemuksia ei huomioida.

Hakeminen Kurssitunnit haetaan hakulomakkeella, joka löytyy EKL:n kotisivuilta osoitteista

www.elakkeensaajat.fi/toiminta/koulutus ja

www.elakkeensaajat.fi/ekl/lomakkeet/

Lomakkeita voi myös tilata maksuttomasti: 09 6126 8434/ 050 436 3449 tai jarkko.utriainen@elakkeensaajat.fi

Lomakkeeseen merkitään syksyn 2019 kurssituntien määrä TSL:n määrittelemien pääteemojen mukaisesti. Se pääteeman kohta, johon kuuluvaa koulutusta ei ole suunniteltu järjestettäväksi, jätetään tyhjäksi. Lomakkeeseen merkitään kurssin aiottu pitoaika, kurssin nimi, opinnollinen tavoite sekä kurssin kokonaiskesto opetustunteina.

Kurssi Kurssi on opinnollinen tapahtuma, jossa tietty ryhmä opiskelijoita perehtyy kouluttajan johdolla opiskeltavaan aiheeseen. Kurssilla on aina oltava kouluttaja.

Yhden kurssin vähimmäiskesto on yksi oppitunti ja enimmäiskesto 35 oppituntia. Oppitunnin kesto on 45 minuuttia.

Kurssilla on pääsääntöisesti oltava vähintään 10 osallistujaa.

Opinnollinen tavoite  
Kurssin opinnollinen tavoite on määrittävä tekijä kouluttajajohtoisuuden lisäksi kurssitunteja myönnettäessä. Sen perusteella laaditaan kurssin ohjelma, eli suunnitellaan sisältö sekä opetusmenetelmät. Opinnollisessa tavoitteessa ilmaistaan selkeästi ne asiat, tiedot ja taidot, joita osallistujien odotetaan kurssilla oppivan.

TSL:n määrittämät koulutuksen pääteemat ovat

1. Työelämätaidot  
   Esim. viestintä- ja neuvottelutaidot, työhyvinvointi ja kestävä kehitys työpaikoilla.
2. Järjestölliset taidot  
   Esim. sihteeri- ja puheenjohtaja ym. toimihenkilökoulutukset, kokoustekniikka, järjestöjohtaminen, järjestön toiminnan suunnittelupäivät, uusien jäsenten koulutustilaisuudet jne.
3. Yhteiskunnallista osallistumista edistävät taidot  
   Esim. asiantuntija-alustukset ja keskustelut yhdistyksen viikkotapaamisissa, oman paikkakunnan kunnallispoliittiset asiat, yhteiskunnan rakenteet ja päätöksentekomuodot, yhdistyksen vaikuttamistoiminta jne.
4. Tietoyhteiskuntataidot  
   Esim. tietotekniikkaan ja sen hyödyntämiseen liittyvät koulutukset, tietoyhteiskunnassa tarvittavat kansalaistaidot
5. Hyvinvointia lisäävät taidot  
   Esim. ensiapu, mielen hyvinvointia edistävät koulutukset, boccian tuomarikurssit, liikuntaan ja tanssiin liittyvät koulutustilaisuudet
6. Kulttuuriset taidot

Esim. kielten ja eri kulttuurien opiskelu, tapahtumatuottamisen koulutukset. Lisäksi opettajajohtoiset musiikkiin, kuva- ja tanssitaiteisiin liittyvät koulutukset.

1. Oppimisvalmiudet ja oppimaan oppiminen  
   Esim. muistikurssit ja ikääntyvän oppimiseen liittyvät sisällöt

Kurssitunteja **ei** myönnetä kerhomuotoiseen opiskeluun eikä harrastustoimintaan.

Lisätietoja Lisätietoja antaa järjestösuunnittelija Jarkko Utriainen, 09 6126 8434/ 050 436 3449, jarkko.utriainen@elakkeensaajat.fi.

Hakulomakkeen palautus  
Hakulomake tulee lähettää **viimeistään 12.5.2019** Eläkkeensaajien Keskusliittoon, os. EKL ry, Koulutus, PL 168, 00531 Helsinki **tai** sähköpostitse osoitteeseen jarkko.utriainen@elakkeensaajat.fi